[{"text_idx": "#000001", "text": "Cymeriadau cofiadwy yn cipio Gwobrau Cymraeg Tir na n-Og 2022 am lyfrau i blant"}, {"text_idx": "#000004", "text": "Mae\u2019r enillwyr yn derbyn gwobr ariannol o \u00a31,000 trwy nawdd gan CILIP Cymru Wales, yn ogystal a\u0302 thlws a gomisiynwyd yn arbennig ac a gre\u0308wyd gan The Patternistas, dylunwyr o Gaerdydd."}, {"text_idx": "#000006", "text": "Dyma nofel sydd yn dod a\u0302\u2019r cyfnod Fictoraidd a byd creulon y wyrcws yn fyw trwy anturiaethau Magi, rebel a phrif gymeriad hoffus a direidus y stori. Dilynwn Magi wrth iddi fynd o Wyrcws Gwag y Nos i Blas Aberhiraeth, gan gwrdd a\u0302 chymeriadau cofiadwy ar hyd y ffordd fel Mrs Rowlands, Nyrs Jenat a Cwc. Wrth ddilyn sawl tro annisgwyl yn y stori, rydyn ni a Magi eisiau gwybod yr ateb i\u2019r un cwestiwn \u2013 beth yw cyfrinach dywyll Gwag y Nos?"}, {"text_idx": "#000009", "text": "\u201cMae\u2019r nofel Gwag y Nos wedi\u2019i gosod yn y flwyddyn 1867. Magi ydy\u2019r prif gymeriad \u2013 mae hi\u2019n byw yn Wyrcws Gwag y Nos, lle mae Nyrs Jenat greulon yn teyrnasu. Ond mae rhywbeth mawr o\u2019i le a rhaid i Magi\u2019r rebel fod yn ddewr er mwyn datrys y gyfrinach ac achub ei ffrindiau. Dwi\u2019n lecio meddwl amdani fel stori am girl-power Fictoraidd."}, {"text_idx": "#000010", "text": "\u201cMi ges i\u2019r syniad am y nofel ar o\u0302l darganfod bod fy nheulu i wedi gorfod mynd i fyw i Wyrcws Pwllheli am eu bod nhw mor dlawd. Felly roedd fy hen, hen nain a\u2019i phump o blant yno, a ddes i o hyd i\u2019w henwau nhw yng Nghyfrifiad 1881. I mi, mae hanes yn sbarduno syniadau ac yn tanio\u2019r dychymyg. A gobeithio, trwy stori Magi, bod plant yn gweld pa mor wahanol, a pha mor debyg, oedd bywydau pobol ifanc ers talwm o\u2019u cymharu a\u0302\u2019u bywydau nhw heddiw."}, {"text_idx": "#000013", "text": "Mae Y Pump yn dilyn criw o ddisgyblion yn Ysgol Gyfun Llwyd, wrth iddynt ddarganfod y pw\u0302er sydd gan eu harallrwydd pan maen nhw\u2019n dod at ei gilydd fel cymuned. Cawn ein tywys gan safbwyntiau unigryw Tim, Tami, Aniq, Robyn a Cat gan ddod i adnabod realiti cymhleth bod yn berson ifanc ar yr ymylon heddiw. Drwy gydweithio a\u0302\u2019r golygydd Elgan Rhys, mae pum ysgrifennwr ifanc wedi gweithio ar y cyd ag awduron mwy profiadol i greu\u2019r gyfres uchelgeisiol, arbrofol, bwerus yma."}, {"text_idx": "#000016", "text": "Dywedodd Elgan Rhys, golygydd y gyfres: \u201cMae\u2019r wobr hon yn gydnabyddiaeth o angerdd a gwaith caled pob aelod o di\u0302m Y Pump, wnaeth ddod at ei gilydd o bob cwr o Gymru yn ystod dyddiau tywyll y clo mawr gyda\u2019r uchelgais o greu darlun gwirioneddol newydd ac awthentig o fywydau pobl ifanc yng Nghymru heddiw. Hoffem ni i gyd ddiolch i\u2019r beirniaid, i\u2019r Lolfa a\u2019r Cyngor Llyfrau a phawb arall sydd wedi cyfrannu at greu byd Y Pump, ac yn fwyaf oll, i bawb sydd wedi ymdrochi ynddo wrth godi un o\u2019r llyfrau.\u201d"}, {"text_idx": "#000017", "text": "Dywedodd Amy Staniforth ar ran CILIP Cymru Wales: \u201cLlongyfarchiadau fil i\u2019r enillwyr ar eu camp aruthrol. Rydym yn falch o noddi Gwobrau Tir na n-Og eto eleni, gan barhau i helpu plant a phobl ifanc i ddarganfod y gorau o\u2019r llyfrau o Gymru ac am Gymru.\u201d"}, {"text_idx": "#000019", "text": "Dyma\u2019r teitlau eraill oedd ar restr fer y categori\u0308au Cymraeg:"}]